Document ID: 31994R2386

KOMISSION ASETUS (EY) N:o 2386/94,
annettu 30 päivänä syyskuuta 1994,
Azorien ja Madeiran sianliha-alan tuotteiden hankintataseesta markkinointivuonna 1994/1995 ja asetuksen (ETY) N:o 1725/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 10 artiklan,
sekä katsoo, että
hankintajärjestelmän soveltamista koskevista yksityiskohtaisista säännöistä annetussa komission asetuksessa (ETY) N:o 1725/92(3), sellaisena kuin se on viimeksi muutettuna asetuksella (EY) N:o 1589/94(4), vahvistetaan 1 päivän heinäkuuta 1994 ja 30 päivän syyskuuta 1994 väliseksi ajaksi toisaalta ne hankintataseen määrät, jotka hyötyvät kolmansista maista suoraan tulevan tuonnin maksujen tai muualta yhteisöstä peräisin olevien lähetysten tuen vapauttamisesta, ja toisaalta niiden puhdasrotuisten yhteisöstä peräisin olevien siitoseläinten määrät, jotka hyötyvät Azorien ja Madeiran tuotantokapasiteetin kehittämiseksi myönnettävästä tuesta; taseen kausi on rajoitettu kolmeen vuoteen ja 500 tonniin jäsenvaltioiden lisätietoja odotettaessa,
näiden tietojen perusteella ja sianliha-alan tuotteiden tarpeen tyydyttämiseksi olisi 1 päivän heinäkuuta 1994 ja 30 päivän kesäkuuta 1995 välisen ajan ennakoitavissa oleva tase vahvistettava yhteensä 2 000 tonniin kyseisen kauden osalta,
yhteisön tuen vahvistamisperusteiden soveltamisesta nykyiseen markkinatilanteeseen kyseisellä alalla ja erityisesti näiden tuotteiden noteerauksiin ja hintoihin Euroopan yhteisön eurooppalaisessa osassa seuraa, että Azorien ja Madeiran sianliha-alan tuotteiden hankintatuki olisi vahvistettava liitteen mukaisesti, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1725/92 liitteet I, II ja III tämän asetuksen liitteillä.
2 artikla
Tämä asetus tulee voimaan 1 päivänä lokakuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä syyskuuta 1994.

Labels: 17
19
3
6
18